|  |  |  |  |
| --- | --- | --- | --- |
| **Tárgy:** | **Gazdasági és Jogi Bizottság NYILVÁNOS ülése** | | |
| **Helyszín:** | **Polgármesteri Hivatal I. emeleti Nagyterem** | | |
| **Időpont:** | **2023 január 23-án 15.00 órakor** | | |
| **Jegyzőkönyv-**  **vezető:** | **Koncz-Háda Éva** | | |
| **Jelenléti ív** | **Név** | **Aláírás** | **Megjegyzés** |
|  | **Bokányi adrienn** |  | képviselő, a **bizottság elnöke** |
|  | **HORVÁTH GÁBOR** |  | , a bizottság tagja |
|  | **KOCZKA TIBOR** |  | , a bizottság tagja |
|  | **KOPCSÁNDI JÓZSEF** |  | , a bizottság tagja |
|  | **PUTZ ATTILA** |  | , a bizottság tagja |
|  | **DR. TAKÁTSNÉ DR. TENKI MÁRIA** |  | , a bizottság tagja |
|  | **TÓTH KÁLMÁN** |  | , a bizottság tagja |
|  | **ABDUL-GHAFOOR HISHAM** |  | külső szakértő, a bizottság tagja |
|  | **GYÖRGY GÁBOR ISTVÁN** |  | külső szakértő, a bizottság tagja |
|  | **DR. HARGITAI BÁLINT** |  | külső szakértő, a bizottság tagja |
|  | **DR. IPKOVICH GYÖRGY** |  | külső szakértő, a bizottság tagja |
|  | **MARTON ZSOLT** |  | külső szakértő, a bizottság tagja |
|  | **SZABÓ GYÖRGY** |  | külső szakértő, a bizottság tagja |

**ÁLLANDÓ MEGHÍVOTTAK**

|  |  |  |  |
| --- | --- | --- | --- |
|  | DR. NEMÉNY ANDRÁS |  | polgármester |
|  | DR. LÁSZLÓ GYŐZŐ |  | alpolgármester |
|  | HORVÁTH SOMA |  | alpolgármester |
|  | DR. HORVÁTH ATTILA |  | alpolgármester |
|  | DR. KÁROLYI ÁKOS |  | jegyző |
|  | BABICSNÉ DR. TŐKE ERZSÉBET |  | aljegyző |
|  | NAGYNÉ  DR. GATS ANDREA |  | Jogi és Képviselői Osztály vezetője |
|  | DR. HORVÁTH ILDIKÓ |  | Jogi és Képviselői Osztály, Jogi Iroda vezetője |
|  | DR. SZALAI GERGŐ |  | Jogi és Képviselői Osztály, Jogi Iroda, jogász |
|  | DR. SZALAI ADRIENN |  | Jogi és Képviselői Osztály, Jogi Iroda, jogász |
|  | DR. GYURÁCZNÉ DR. SPEIER ANIKÓ |  | Jogi és Képviselői Osztály,  Vagyongazdálkodási és Városfejlesztési Iroda vezetője |
|  | STÉGER GÁBOR |  | Közgazdasági és Adó Osztály vezetője |
|  | KALMÁR ERVIN |  | Városüzemeltetési Osztály vezetője |
|  | VINCZÉNÉ  DR. MENYHÁRT MÁRIA |  | Egészségügyi és Közszolgálati Osztály vezetője |
|  | BABÓS CSABA |  | Vas M. és Szombathely Város Reg.Vállalkozásfejleszt. Alapítv. Vállalkozói Kp. ügyvezető ig. |
|  | KOVÁCS VINCE |  | Vas Megyei Kereskedelmi és Iparkamara elnöke |
|  | FRIEDL TAMÁS |  | SZMJV Német Önkormányzat  elnöke |
|  | MUKICSNÉ KOZÁR MÁRIA |  | Szombathelyi Szlovén Önkormányzat elnöke |
|  | HORVÁTH CSABA |  | SZMJV Roma Nemzetiségi  Önkormányzat elnöke |
|  | JURASITS FERENC |  | Szombathelyi Horvát Nemzetiségi Önkorm. elnöke |

**NAPIRENDEK ELŐADÓI, MEGHÍVOTTAK**

|  |  |  |
| --- | --- | --- |
| **NÉV** | **ALÁÍRÁS** | **MEGJEGYZÉS** |
| Gáspárné Farkas Ágota |  | Könyvvizsgáló |
| Kreinbacher József Péter  vezető tisztségviselő |  | Metal Hungária Holding Zrt. |
| Kovács Ceclia  vezérigazgató |  | SZOVA Nonprofit Zrt. |
| Bodorkós Ferenc  Polgármester |  | Gencsapáti Község Önkormányzata |
| Pálfalvi Róbert  ügyvezető |  | ZBAU Kft. |
| Kulicsár Lászlóné  igazgató |  | Pálos Károly Szoc. Szolg. Kp. és Gyermekjóléti Szolg. |
| Horváth Zoltán  ügyvezető igazgató |  | AGORA Savaria Kultrurális és Médiaközpont NKft. |
| Dr. Baráthné Molnár Mónika  igazgató |  | Berzsenyi Dániel Megyei Hatókörű Városi Könyvtár |
| Csapláros Andrea  igazgató |  | Savaria Megyei Hatókörű Városi Múzeum |
| Kiss Barna Gábor  igazgató |  | Savaria Szimfonikus Zenekar |
| Kovács Géza  igazgató |  | Mesebolt Bábszínház |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

**Bokányi Adrienn, a Bizottság elnöke:** Nagy tisztelettel köszöntök mindenkit a Gazdasági és Jogi Bizottság januári rendes ülésén. 8 fővel határozatképesek vagyunk. Szeretném jelezni, hogy Abdul-Ghafoor Hisham, György Gábor, Ipkovich György illetve Hargitai Bálint bizottsági tagtársak jelezték felém írásban, hogy a mai bizottsági ülésen valamelyikük munkaügyi, valamelyikük pedig egészségügyi okból kifolyólag nem fog tudni részt venni. Én mind a négyük részéről ezt hivatalos távolmaradási indokként elfogadom. Az ülést megnyitom 15:04 perckor. Jegyzőkönyv-hitelesítőnek szeretném Tóth Kálmánt felkérni, látok egy bólintást a részéről. Kérném a bizottság tagjait, hogy a jegyzőkönyv-hitelesítő személyéről most szavazni szíveskedjenek.

*A szavazásnál 8 fő bizottsági tag volt jelen.*

*A Bizottság 8 egyhangú igen szavazattal a jegyzőkönyv-hitelesítő személyét elfogadta.*

**Bokányi Adrienn, a Bizottság elnöke:** Szeretnék egy-két technikai információt is jelezni. Van egy 2./ számú napirendi pontunk a „Javaslat a szombathelyi emlékmű környezetét érintő felújítással kapcsolatos döntés meghozatalára’’. Ennek az anyaga a mai nap folyamán felkerült a honlapra. Erről a tisztelt bizottsági tagok írásos értesítést kaptak. Ezen kívül, ha jól tudom, akkor kiosztott anyagként ott van mindenkinek az asztalán is ez az anyag. Tehát személyesen papíron is fogják tudni tanulmányozni. Ezen kívül jelezték felém a 11./ napirendi pont kapcsán a kulturális intézmények vezetői, hogy halaszthatatlan elfoglaltságuk okán szeretnék, ha egy picit korábban tudnánk tárgyalni ezt a napirendi pontot. Arra tennék javaslatot, hogy a 11./ napirendi pontot akkor 2./ számú napirendi pontként tárgyaljuk, a költségvetés módosítását követő 1./ napirendi pont után. Az emlékmű környezetét érintő felújítással kapcsolatos döntés meghozatala az 3./ napirendi pontunk lenne. Akkor onnantól kezdve csúszna minden eggyel. Erről kérném a bizottság tagjait, hogy most szavazni szíveskedjenek.

*A szavazásnál 8 fő bizottsági tag volt jelen.*

*A Bizottság 8 egyhangú igen szavazattal támogatta, hogy a kiküldött eredeti 11./ napirendi pont 2./ napirendi pontként kerüljön megtárgyalásra.*

**Bokányi Adrienn, a Bizottság elnöke:** Arra tennék javaslatot, hogy a 7./ napirendi pontunk, a „Javaslat Szombathely 897/3 hrsz.-ú közút megnevezésű ingatlan kezelői feladatának átadására’’, kerüljön le a napirendünkről. Méghozzá amiatt, mert itt további egyeztetésekre lesz szükség, és amíg ez nem történik meg Gencsapáti település illetve a szombathelyi városvezetés között, addig apropója nincs annak, hogy tárgyaljuk ezt a napirendi pontot. Majd a későbbiek folyamán, ha sikerül pontosítani ennek a részleteit, akkor természetesen ez vissza tud kerülni a bizottság elé. Kérném, hogy a bizottság tagjai arról szavazzanak, hogy az eredeti 7./ napirendi pontunkat most ne tárgyaljuk.

*A szavazásnál 8 fő bizottsági tag volt jelen.*

*A Bizottság 8 egyhangú igen szavazattal támogatta, hogy a 7./ napirendi pont – mivel további egyeztetések szükségesek e tárgyban - kerüljön napirendről levételre.*

**Bokányi Adrienn, a Bizottság elnöke:** Még egy tájékoztatás a 14./ számú napirendi pontunkhoz, ami akkor így már 13./ lesz majd. Ez a „Javaslat a Szombathelyi Távhőszolgáltató Kft.-vel kapcsolatos döntés meghozatalára’’. A Felügyelő Bizottság ma ülésezett, ha jól tudom. A döntésük a Közgyűlésen kerül majd kiosztásra. Egy bólintást kérek Kopcsándi József képviselő úrtól, hogy megtörtént-e a FEB-nek a mai ülése? Rendben van. A Közgyűlésre már a FEB határozatát is fel tudjuk tölteni, illetve láthatják azt a tisztelt képviselőtársak. Kérném, hogy akkor a módosított napirendről, amelynél az eredeti 11./ napirendi pontból lett a 2./ napirendi pont, illetve az eredeti 7./ napirend pedig kikerült, e szerint kérném, hogy a bizottság tagjai most szavazni szíveskedjenek.

*A szavazásnál 8 fő bizottsági tag volt jelen.*

*A Gazdasági és Jogi Bizottság a napirendjét - a fenti módosításokkal együtt – 8 egyhangú igen szavazattal az alábbiak szerint fogadta el:*

**1/2023. (I.23.) GJB számú határozat**

**I.**

**NYILVÁNOS ÜLÉS**

**1./ Javaslat Szombathely Megyei Jogú Város Önkormányzata 2022. évi költségvetéséről szóló 2/2022. (III.1.) önkormányzati rendelet III. számú módosításának megalkotására** /*Közgyűlés 2./ napirend/*

**Előadó:** Stéger Gábor, a Közgazdasági és Adó Osztály vezetője

**Meghívott:** Gáspárné Farkas Ágota, könyvvizsgáló

**2./ Javaslat kulturális intézmények alapító okiratának módosítására** */SAJÁT-Két Közgyűlés közötti beszámolóban 1./napirend/*

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**Meghívottak:** Dr.Baráthné Molnár Mónika, a Berzsenyi Dániel Megyei Hatókörű Városi Könyvtár igazgatója

Csapláros Andrea, a Savaria Megyei Hatókörű Városi Múzeum igazgatója

Kiss Barna Gábor, a Savaria Szimfonikus Zenekar igazgatója

Kovács Géza, a Mesebolt Bábszínház igazgatója

**3./ Javaslat a szombathelyi emlékmű környezetét érintő felújítással kapcsolatos döntés meghozatalára** /*Közgyűlés 3./ napirend/*

**Előadó:** Kalmár Ervin, a Városüzemeltetési Osztály vezetője

**Meghívott:** Kreinbacher József Péter, a Metal Hungária Holding Zrt. vezető tisztségviselője

**4./ Javaslat a Károly Róbert utca felújításával kapcsolatos döntés meghozatalára** /*Közgyűlés 4./napirend/*

**Előadó:** Nagyné Dr. Gats Andrea, a Jogi és Képviselői Osztály vezetője

**5./ Beszámoló az 1000 fa program kiterjesztésével kapcsolatos tapasztalatokról** /*Közgyűlés 5./napirend/*

**Előadó:** Kalmár Ervin, a Városüzemeltetési Osztály vezetője

**6./ Javaslat a SZOVA NZrt. és a Pingvinek Jégkorong Klub között a fedett jégcsarnok hosszú távú üzemeltetéséről szóló szerződéssel kapcsolatos döntés meghozatalára** /*Közgyűlés 7./napirend/*

**Előadó:** Nagyné Dr. Gats Andrea, a Jogi és Képviselői Osztály vezetője

**Meghívott:** Kovács Cecília, a SZOVA Nonprofit Zrt vezérigazgatója

**7./ Javaslat egyes önkormányzati rendeletekkel kapcsolatos döntések meghozatalára** /*Közgyűlés 8./napirend/*

**Előadók:** Nagyné Dr. Gats Andrea, a Jogi és Képviselői Osztály vezetője

Kalmár Ervin, a Városüzemeltetési Osztály vezetője

**8./ Javaslat feladat-ellátási megállapodás módosítására Gencsapáti és Perenye Község Önkormányzatával** */SAJÁT-Két Közgyűlés közötti beszámolóban 1./ napirend/*

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**9./ Javaslat a Pálos Károly Szociális Szolgáltató Központ és Gyermekjóléti Szolgálat Alapító okiratának módosításával kapcsolatos döntések meghozatalára** */SAJÁT-Két Közgyűlés közötti beszámolóban 1./napirend/*

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**Meghívott:** Kulcsár Lászlóné, a Pálos Károly Szociális Szolgáltató Központ És Gyermekjóléti Szolgálat igazgatója

**10./ Javaslat a Takarékossági program módosításával kapcsolatos döntések meghozatalára** */SAJÁT-Két Közgyűlés közötti beszámolóban 1./napirend/*

**Előadók:** Vinczéné Dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője

**Meghívottak**: Kulcsár Lászlóné, a Pálos Károly Szociális Szolgáltató Központ és Gyermekjóléti Szolgálat igazgatója

Horváth Zoltán, az AGORA Savaria Nonprofit Kft ügyvezetője

**11./ Jegyzői tájékoztató a Polgármesteri Hivatal törvényességi és hatósági munkájáról, a Hivatal tevékenységéről** /*Közgyűlés 12./napirend/*

**Előadó:** Dr. Károlyi Ákos, jegyző

**12./ Javaslat ingatlanokkal kapcsolatos döntések meghozatalára** */SAJÁT/*

**Előadó:** Nagyné Dr. Gats Andrea, a Jogi és Képviselői Osztály vezetője

**II.**

**ZÁRT ÜLÉS**

**13./ Javaslat a Szombathelyi Távhőszolgáltató Kft.-vel kapcsolatos döntés meghozatalára** /*Közgyűlés 13./napirend/*

**Előadó:** Nagyné Dr. Gats Andrea, a Jogi és Képviselői Osztály vezetője

**Meghívott:** Molnár Miklós, a SZOMTÁV Kft. ügyvezető igazgatója

Kovács Cecília, a SZOVA Nonprofit Zrt vezérigazgatója

**Felelős:** Bokányi Adrienn, a Bizottság elnöke

**Határidő:** azonnal

**I.**

**NYILVÁNOS ÜLÉS**

**Bokányi Adrienn, a bizottság elnöke:** Akkorkezdjük is az 1.sz. napirendi pontunk tárgyalásával.

**1./** **Javaslat Szombathely Megyei Jogú Város Önkormányzata 2022. évi költségvetéséről szóló 2/2022. (III.1.) önkormányzati rendelet III. számú módosításának megalkotására** /*Közgyűlés 2./ napirend/*

**Előadó:** Stéger Gábor, a Közgazdasági és Adó Osztály vezetője

**Meghívott:** Gáspárné Farkas Ágota, könyvvizsgáló

**Bokányi Adrienn, a bizottság elnöke:** Hozzászólásra jelentkezőt nem látok. A napirendi pont feletti vitát lezárom. Egy rendeletmódosításunk van. Kérném a bizottság tagjait, hogy erről most szavazni szíveskedjenek.

*A szavazásnál 8 fő bizottsági tag volt jelen.*

*A Bizottság 6 igen szavazattal, 2 tartózkodással a javaslatot elfogadta, és az alábbi határozatot hozta:*

**2/2023. (I.23.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata 2022. évi költségvetéséről szóló 2/2022. (III.1.) önkormányzati rendelet III. számú módosításának megalkotására*” című előterjesztést megtárgyalta, és a költségvetési rendelet III. számú módosításáról szóló rendelettervezetet az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

/a végrehajtás előkészítéséért:

Stéger Gábor, a Közgazdasági és Adó Osztály vezetője/

**Határidő:** 2023. január 26.

**Bokányi Adrienn, a bizottság elnöke:** Következik a 2. sz. napirendi pontunk tárgyalása, ami az eredeti 11./ volt még.

**2./ Javaslat kulturális intézmények alapító okiratának módosítására** */SAJÁT-Két Közgyűlés közötti beszámolóban 1./napirend/*

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**Meghívottak:** Dr.Baráthné Molnár Mónika, a Berzsenyi Dániel Megyei Hatókörű Városi Könyvtár igazgatója

Csapláros Andrea, a Savaria Megyei Hatókörű Városi Múzeum igazgatója

Kiss Barna Gábor, a Savaria Szimfonikus Zenekar igazgatója

Kovács Géza, a Mesebolt Bábszínház igazgatója

**Bokányi Adrienn, a bizottság elnöke:** Itt ugye a Könyvtárról, a Bábszínházról, a Savaria Múzeumról, illetve a Savaria Szimfonikus Zenekar alapító okirat módosításáról van szó. Hozzászólásra jelentkezőt nem látok, a napirendi pont feletti vitát lezárom. Kérném a bizottság tagjait - egy határozati javaslatunk van – erről most szavazni szíveskedjenek.

*A szavazásnál 8 fő bizottsági tag volt jelen.*

*A Bizottság 8 egyhangú igen szavazattal a javaslatot elfogadta, és az alábbi határozatot hozta:*

**3/2023. (I. 23.) GJB. számú határozat**

A Gazdasági és Jogi Bizottság Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 51. § (4) bekezdés 7. pontja alapján a

* **Berzsenyi Dániel Megyei Hatókörű Városi Könyvtár**

Módosító okiratát az előterjesztés 1. számú, a módosításokkal egységes szerkezetbe foglalt Alapító okiratát az előterjesztés 2. sz. melléklete,

* **Mesebolt Bábszínház** Módosító okiratát az előterjesztés 3. sz. melléklete, a módosításokkal egységes szerkezetbe foglalt Alapító okiratát az előterjesztés 4. sz. melléklete,
* **Savaria Megyei Hatókörű Városi Múzeum** Módosító okiratát az előterjesztés 5. sz. melléklete, a módosításokkal egységes szerkezetbe foglalt Alapító okiratát az előterjesztés 6. sz. melléklete,
* **Savaria Szimfonikus Zenekar** Módosító okiratát az előterjesztés 7. sz. melléklete, a módosításokkal egységes szerkezetbe foglalt Alapító okiratát az előterjesztés 8. sz. melléklete szerinti tartalommal jóváhagyásra javasolja a Közgyűlésnek.

**Felelős:** Bokányi Adrienn, a Gazdasági és Jogi Bizottság elnöke

Horváth Soma alpolgármester

Dr. Horváth Attila alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** 2023.01.26.

**Bokányi Adrienn, a bizottság elnöke:** Köszönöm az intézményvezetőknek a részvételt. Akkor el is engedjük őket a mai napra. Következik a 3. sz. napirendi pontunk tárgyalása.

**3./ Javaslat a szombathelyi emlékmű környezetét érintő felújítással kapcsolatos döntés meghozatalára** *(az előterjesztés később kerül kiküldésre)*/*Közgyűlés 3./ napirend/*

**Előadó:** Kalmár Ervin, a Városüzemeltetési Osztály vezetője

**Meghívott:** Kreinbacher József Péter, a Metal Hungária Holding Zrt. vezető tisztségviselője

**Bokányi Adrienn, a bizottság elnöke:** Szerintem egy nagyon jó anyag van előttünk, és nagyon örülök neki, hogy ez a régóta magára várató fejlesztés meg fog tudni valósulni városunkban. Hozzászólásra jelentkezőt nem látok, a napirendi pont feletti vitát lezárom. Egy határozati javaslatunk van, kérném a bizottság tagjait, hogy erről most szavazni szíveskedjenek.

*A szavazásnál 8 fő bizottsági tag volt jelen.*

*A Bizottság 6 igen szavazattal, 2 tartózkodással a javaslatot elfogadta, és az alábbi határozatot hozta:*

**4/2023. (I.23.) GJB számú határozat**

A Gazdasági és Jogi Bizottság a „Javaslat a szombathelyi emlékmű környezetét érintő felújítással kapcsolatos döntés meghozatalára” című előterjesztést megtárgyalta, és a határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:**  Bokányi Adrienn, a Bizottság elnöke

                             /a végrehajtás előkészítéséért:

Kalmár Ervin, a Városüzemeltetési Osztály vezetője

Stéger Gábor, a Közgazdasági és Adó Osztály vezetője/

**Határidő:**            2023. január 26.

**Bokányi Adrienn, a bizottság elnöke:** A4. sz. napirendi pontunk következik**.**

**4./ Javaslat a Károly Róbert utca felújításával kapcsolatos döntés meghozatalára** /*Közgyűlés 4./napirend/*

**Előadó:** Nagyné Dr. Gats Andrea, a Jogi és Képviselői Osztály vezetője

**Bokányi Adrienn, a bizottság elnöke:** Úgy gondolom, hogy itt megint egy nagyon fontos fejlesztésről van szó, reménykedünk benne, hogy meg fog tudni valósulni, lezajlik az idei évben. Hozzászólásra jelentkezőt nem látok, a napirendi pont feletti vitát lezárom. Egy határozati javaslatunk van, kérném, hogy erről most szavazzunk.

*A szavazásnál 8 fő bizottsági tag volt jelen.*

*A Bizottság 8 egyhangú igen szavazattal a javaslatot elfogadta, és az alábbi határozatot hozta:*

**5/2023. (I.23.) GJB számú határozat**

A Gazdasági és Jogi Bizottság a „*Javaslat a Károly Róbert utca felújításával kapcsolatos döntés meghozatalára”* című előterjesztést megtárgyalta, és a Károly Róbert utca útburkolatának felújításával kapcsolatos határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

/a végrehajtás előkészítéséért:

Nagyné dr. Gats Andrea, a Jogi és Képviselői Osztály vezetője

Kalmár Ervin, a Városüzemeltetési Osztály vezetője,

Stéger Gábor, a Közgazdasági és Adó Osztály vezetője/

**Határidő:** 2023. január 26.

**Bokányi Adrienn, a bizottság elnöke:** Következik az 5. sz. napirendi pontunk tárgyalása.

**5./ Beszámoló az 1000 fa program kiterjesztésével kapcsolatos tapasztalatokról** /*Közgyűlés 5./napirend/*

**Előadó:** Kalmár Ervin, a Városüzemeltetési Osztály vezetője

**Bokányi Adrienn, a bizottság elnöke:** Szerintem annál jobban semmi nem jelzi a program sikerét, hogy nagyjából 10 nap alatt nem csupán 500 fára, hanem azt meghaladóan, nagyjából 597 fára - ha jól emlékszem - érkezett be igény. Hála Istennek mivel ezeknek a nagy része gyümölcsfa, azok nem olyan drágák, ezért tudjuk is teljesíteni a szombathelyiek igényét. És közel 600 fát fogunk tudni első körben kiosztani. Hozzászólásra jelentkezőt nem látok. Egy határozati javaslatunk van, kérném, hogy erről most szavazzunk.

*A szavazásnál 8 fő bizottsági tag volt jelen.*

*A Bizottság 8 egyhangú igen szavazattal a javaslatot elfogadta, és az alábbi határozatot hozta:*

**6/2023. (I.23.) GJB számú határozat**

A Gazdasági és Jogi Bizottság a „*Beszámoló az 1000 fa program kiterjesztésével kapcsolatos tapasztalatokról”* című előterjesztést megtárgyalta, és a fák kiosztásával kapcsolatos feladatokról szóló határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

/a végrehajtás előkészítéséért:

Kalmár Ervin, a Városüzemeltetési Osztály vezetője/

**Határidő:** 2023. január 26.

**Bokányi Adrienn, a bizottság elnöke:** Következik a 6. sz. napirendi pontunk.

**6./ Javaslat a SZOVA NZrt. és a Pingvinek Jégkorong Klub között a fedett jégcsarnok hosszú távú üzemeltetéséről szóló szerződéssel kapcsolatos döntés meghozatalára** /*Közgyűlés 7./napirend/*

**Előadó:** Nagyné Dr. Gats Andrea, a Jogi és Képviselői Osztály vezetője

**Meghívott:** Kovács Cecília, a SZOVA Nonprofit Zrt vezérigazgatója

**Bokányi Adrienn, a bizottság elnöke:** Hozzászólásra jelentkezőt nem látok. Az anyagot mindenki a mellékletben áttanulmányozhatta. Kérném a bizottság tagjait - egy határozati javaslatunk van - arról most szavazni szíveskedjenek.

*A szavazásnál 8 fő bizottsági tag volt jelen.*

*A Bizottság 6 igen szavazattal, 2 tartózkodással a javaslatot elfogadta, és az alábbi határozatot hozta:*

**7/2023. (I.23.) GJB számú határozat**

A Gazdasági és Jogi Bizottság a „*Javaslat a SZOVA NZrt. és a Pingvinek Jégkorong Klub között a fedett jégcsarnok hosszú távú üzemeltetéséről szóló szerződéssel kapcsolatos döntés meghozatalára”* című előterjesztést megtárgyalta, és a SZOVA Nonprofit Zrt. és a Szombathelyi Pingvinek Jégkorong Klub közötti, a Fedett Jégcsarnok üzemeltetése tárgyában megkötött együttműködési megállapodásra vonatkozó határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

/a végrehajtás előkészítéséért:

Nagyné dr. Gats Andrea, a Jogi és Képviselői Osztály vezetője

Kovács Cecília, a SZOVA Nonprofit Zrt. vezérigazgatója/

**Határidő:** 2023. január 26.

**Bokányi Adrienn, a bizottság elnöke:** Következik a 7. sz. napirendi pontunk.

**7./ Javaslat egyes önkormányzati rendeletekkel kapcsolatos döntések meghozatalára** /*Közgyűlés 8./napirend/*

**Előadók:** Nagyné Dr. Gats Andrea, a Jogi és Képviselői Osztály vezetője

Kalmár Ervin, a Városüzemeltetési Osztály vezetője

**Bokányi Adrienn, a bizottság elnöke:** Kettő rendeletet módosítunk, illetve van egy határozati javaslatunk. Hozzászólásra jelentkezőt nem látok. A napirendi pont feletti vitát lezárom. Kérném a bizottság tagjait, hogy először a Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. önkormányzati rendelet módosításáról szavazni szíveskedjenek.

*A szavazásnál 8 fő bizottsági tag volt jelen.*

*A Bizottság 8 egyhangú igen szavazattal a javaslatot elfogadta, és az alábbi határozatot hozta:*

**8/2023. (I.23.) GJB számú határozat**

A Gazdasági és Jogi Bizottság a „*Javaslat egyes önkormányzati rendeletekkel kapcsolatos döntések meghozatalára”* című előterjesztést megtárgyalta, és a Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet módosításáról szóló rendelettervezetet az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

/a végrehajtás előkészítéséért:

Nagyné dr. Gats Andrea, a Jogi és Képviselői Osztály vezetője/

**Határidő:** 2023. január 26.

**Bokányi Adrienn, a bizottság elnöke:** Most pedig kérném, hogy a temetőkről és a temetkezés rendjéről szóló rendelettervezetről szavazzunk.

*A szavazásnál 8 fő bizottsági tag volt jelen.*

*A Bizottság 8 egyhangú igen szavazattal a javaslatot elfogadta, és az alábbi határozatot hozta:*

**9/2023. (I.23.) GJB számú határozat**

A Gazdasági és Jogi Bizottság a „*Javaslat egyes önkormányzati rendeletekkel kapcsolatos döntések meghozatalára”* című előterjesztést megtárgyalta, és a temetőkről és a temetkezés rendjéről szóló rendelettervezetet az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

/a végrehajtás előkészítéséért:

Nagyné dr. Gats Andrea, a Jogi és Képviselői Osztály vezetője

Kalmár Ervin, a Városüzemeltetési Osztály vezetője/

**Határidő:** 2023. január 26.

**Bokányi Adrienn, a bizottság elnöke:** Végül pedig kérem, hogy a határozati javaslatról - ami a Vas Megyei Temetkezési Kft-vel hatályban lévő szerződés felülvizsgálatára vonatkozik - szavazni szíveskedjenek.

*A szavazásnál 8 fő bizottsági tag volt jelen.*

*A Bizottság 8 egyhangú igen szavazattal a javaslatot elfogadta, és az alábbi határozatot hozta:*

**10/2023. (I.23.) GJB számú határozat**

A Gazdasági és Jogi Bizottság a „*Javaslat egyes önkormányzati rendeletekkel kapcsolatos döntések meghozatalára”* című előterjesztést megtárgyalta, és a Vas Megyei Temetkezési Kft-vel hatályban lévő szerződés felülvizsgálatára vonatkozó határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

/a végrehajtás előkészítéséért:

Kalmár Ervin, a Városüzemeltetési Osztály vezetője

Jancsóné Sárdi Katalin, a Vas Megyei Temetkezési Kft. ügyvezetője/

**Határidő:** 2023. január 26.

**Bokányi Adrienn, a bizottság elnöke:** A 8. sz. napirendi pontunk következik.

**8./ Javaslat feladat-ellátási megállapodás módosítására Gencsapáti és Perenye Község Önkormányzatával** */SAJÁT-Két Közgyűlés közötti beszámolóban 1./ napirend/*

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**Bokányi Adrienn, a bizottság elnöke:** Hozzászólásra jelentkezőt ismét nem látok. Egy határozati javaslatunk van. Kérném, hogy arról most szavazzunk.

*A szavazásnál 8 fő bizottsági tag volt jelen.*

*A Bizottság 8 egyhangú igen szavazattal a javaslatot elfogadta, és az alábbi határozatot hozta:*

**11/2023. (I.23.) GJB számú határozat**

A Gazdasági és Jogi Bizottság a „*Javaslat feladat-ellátási megállapodás módosítására Gencsapáti és Perenye Község Önkormányzatával*” című előterjesztést megtárgyalta, és a megállapodások előterjesztés szerinti módosítását elfogadásra javasolja a Közgyűlésnek.

**Felelős:** Bokányi Adrienn, a Bizottság elnöke

Dr. Nemény András polgármester

Dr. László Győző alpolgármester

(A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** 2023. január 26.

**Bokányi Adrienn, a bizottság elnöke:** 9. sz. napirendi pontunk következik.

**9./ Javaslat a Pálos Károly Szociális Szolgáltató Központ és Gyermekjóléti Szolgálat Alapító okiratának módosításával kapcsolatos döntések meghozatalára** */SAJÁT-Két Közgyűlés közötti beszámolóban 1./napirend/*

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**Meghívott:** Kulcsár Lászlóné, a Pálos Károly Szociális Szolgáltató Központ És Gyermekjóléti Szolgálat igazgatója

**Bokányi Adrienn, a bizottság elnöke:** Hozzászólásra jelentkezőt ismét nem látok, a vitát lezárom. Egy határozati javaslatunk van. Kérném, hogy erről most szavazzunk.

*A szavazásnál 8 fő bizottsági tag volt jelen.*

*A Bizottság 8 egyhangú igen szavazattal a javaslatot elfogadta, és az alábbi határozatot hozta:*

**12/2023. (I.23.) GJB. sz. határozat**

1. Szombathely Megyei Jogú Város Közgyűlésének Gazdasági és Jogi Bizottsága a „*Javaslat a Pálos Károly Szociális Szolgáltató Központ és Gyermekjóléti Szolgálat Alapító okiratának módosításával kapcsolatos döntések meghozatalára*” című előterjesztést megtárgyalta és a Pálos Károly Szociális Szolgáltató Központ és Gyermekjóléti Szolgálat Módosító okiratát és a módosítással egységes szerkezetbe foglalt Alapító okiratát az előterjesztés melléklete szerinti tartalommal módosításra javasolja a Közgyűlésnek.

2. Szombathely Megyei Jogú Város Közgyűlésének Gazdasági és Jogi Bizottsága a Pálos Károly Szociális Szolgáltató Központ és Gyermekjóléti Szolgálat létszámelőirányzatának 2023. január 1. napjától 8 státusszal történő csökkentését jóváhagyásra javasolja a Közgyűlésnek.

**Felelősök:** Bokányi Adrienn a Gazdasági és Jogi Bizottság elnöke

/A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Kulcsár Lászlóné, a Pálos Károly Szociális Szolgáltató Központ és Gyermekjóléti Szolgálat intézményvezetője/

**Határidő:** 2023.02.15. (1. pont vonatkozásában)

azonnal (2. pont vonatkozásában)

**Bokányi Adrienn, a bizottság elnöke:** Következik a 10. sz. napirendi pontunk tárgyalása.

**10./ Javaslat a Takarékossági program módosításával kapcsolatos döntések meghozatalára** */SAJÁT-Két Közgyűlés közötti beszámolóban 1./napirend/*

**Előadók:** Vinczéné Dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője

**Meghívottak**: Kulcsár Lászlóné, a Pálos Károly Szociális Szolgáltató Központ és Gyermekjóléti Szolgálat igazgatója

Horváth Zoltán, az AGORA Savaria Nonprofit Kft ügyvezetője

**Bokányi Adrienn, a bizottság elnöke:** A takarékossági program sikerességéről szerintem a Közgyűlésen sokat fogunk még beszélni. Most hozzászólásra jelentkezőt nem látok. A napirendi pont feletti vitát lezárom. Egy határozati javaslatunk van. Kérném, hogy erről most szavazzunk.

*A szavazásnál 8 fő bizottsági tag volt jelen.*

*A Bizottság 6 igen szavazattal, 2 tartózkodással a javaslatot elfogadta, és az alábbi határozatot hozta:*

**13/2023. (I.23.) GJB. sz. határozat**

1. Szombathely Megyei Jogú Város Közgyűlésének Gazdasági és Jogi Bizottsága a „*Javaslat a Takarékossági program módosításával kapcsolatos döntések meghozatalára*” című előterjesztést megtárgyalta és a Takarékossági Program módosítását javasolja a Közgyűlésnek aszerint, hogy fűtési időszakon kívül, május 1. és október 31. közötti időszakban a Pálos Károly Szociális Szolgáltató Központ és Gyermekjóléti Szolgálat IX. számú Szakmai Egység nappali ellátásának működtetése a Pozsony utca 47. szám alatti telephelyen történik.

2. Szombathely Megyei Jogú Város Közgyűlésének Gazdasági és Jogi Bizottsága a Takarékossági Program módosítását javasolja a Közgyűlésnek aszerint, hogy az AGORA Savaria Nonprofit Kft. által üzemeltetett Víztorony és KRESZ Park 2023. március 31. napjáig zárva tart.

**Felelősök:** Bokányi Adrienn a Gazdasági és Jogi Bizottság elnöke

/A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője

Kulcsár Lászlóné, a Pálos Károly Szociális Szolgáltató Központ és Gyermekjóléti Szolgálat intézményvezetője

Horváth Zoltán, az AGORA Savaria Nonprofit Kft ügyvezetője/

**Határidő:** azonnal (1. és 2. pont vonatkozásában)

**Bokányi Adrienn, a bizottság elnöke:** Következik a 11. sz. napirendi pontunk tárgyalása.

**11./ Jegyzői tájékoztató a Polgármesteri Hivatal törvényességi és hatósági munkájáról, a Hivatal tevékenységéről** /*Közgyűlés 12./napirend/*

**Előadó:** Dr. Károlyi Ákos, jegyző

**Bokányi Adrienn, a bizottság elnöke:** Megadom a szót képviselő asszonynak.

**Dr. Takátsné Dr. Tenki Mária, a bizottság tagja:** Szeretném felhívni a figyelmét a bizottságnak és jegyző úrnak arra, hogy van egy hatályban lévő rendeletünk. Ez a rendelet arról szól, hogy a nem tömegközlekedés, közösségi közlekedés jellegű úthasználatot és buszmegálló használatot a személyszállítások tekintetében ellenőrzötten és díj ellenében, menetrend szerint lehet csak engedélyezni. Nagyon sokszor kezdeményeztem ezt már a belvárosnak a forgalomcsökkentése érdekében. Főleg a Thököly utcai megálló, amelyik rendkívüli módon meg van terhelve a buszforgalommal, és ott lakóház van közvetlenül. Azt szeretném, hogy ha a jegyző úr kézbe venné ezt az ügyet és a hatályban lévő rendeletünk alapján próbáljuk megkezdeni a munkát ebben. Nem sértve természetesen a Homm és a Volán személyszállítását, amely - nagyrészt - tudjuk nagyon jól, hogy a munkásoknak a szállítását jelentheti. Nem tudom még, hogy kit érint. Tehát próbáljuk meg feltérképezni azt, hogy melyek azok a személyszállító vállalkozások, cégek, akik használják a buszmegállóinkat és az útjainkat, a közútjainkat és milyen módon használják. Szeretném ezzel elérni, hogy a belvárosban kifejezetten a lakóházak előtt, ahol történetesen 6 méterre hálószoba van, ott ne engedjük azt, hogy ott legyen a gyülekező. Éppen elég, hogy a közösségi személyszállításunkat engedjük. A Blaguss nagyon kedvezően csökkentette is a járatszámokat itt a Thököly utcai megállóban, amikor a lakók szóvá tették, és egyeztettünk a helyszínen. Én még tovább szeretnék menni, hogy a Homm-nak és a Volánnak a személyszállítása, amelyik kifejezetten vállalkozás, és nem a közösségi személyszállításokat, szolgáltatásokat végzik, a hatályos rendeletünknek megfelelően végezzék ezt, és vizsgáljuk meg ennek a módját, menetrendjét, díját. Miért maradt el eddig, próbáljuk meg. Hatósági munka, tehát mindenféleképpen közigazgatási szerződés körébe fog tartozni jogi jellege szerint ez. Hiszen a közútjainknak a használata az mindenféleképpen abba tartozik. Megértem én a Városüzemeltetési Osztály vezetőjét, hogy egyszerűen nem tudtunk szót érteni ebben, mindig halogattuk, és nem tudtunk leülni, hogy ezt a munkát elkezdjük. Nagyon szeretném a belvárosi lakók érdekében és a belváros forgalmának valamelyest csökkentése érdekében is. Kezdjük el. Pl. a Thököly utcai buszmegálló helyett el tudom képzelni azt, hogy a Ferences kerti buszmegállót használják ezek a megállásra, hiszen ott nem zavarnának oly mértékben lakókat, mint itt közvetlenül, már a belváros sétaköri utcai megállóban. Ilyen apró dolgokat kellene finomítani a velük való tárgyalás során a menetrend kialakításnál. Én nagyon szívesen részt veszek ebben a munkában. Szeretném, hogyha elkezdődne. Köszönöm szépen.

**Bokányi Adrienn, a bizottság elnöke:** Köszönjük. Ha jól értem, akkor nem egy külön határozati javaslatként kérte képviselő asszony, tehát erről nem kell szavaznunk, hanem jegyző úrnak a figyelmét felhívta rá. Értelemszerűen ezzel a Hivatal foglalkozni is fog. Hozzászólásra jelentkezőt nem látok, a napirendi pont feletti vitát lezárom. Egy határozati javaslatunk van. Kérném, hogy erről most szavazzunk.

*A szavazásnál 8 fő bizottsági tag volt jelen.*

*A Bizottság 8 egyhangú igen szavazattal a javaslatot elfogadta, és az alábbi határozatot hozta:*

**14/2023. (I. 23.) GJB. számú határozat**

A Gazdasági és Jogi Bizottság a „*Jegyzői tájékoztató a Polgármesteri Hivatal törvényességi és hatósági munkájáról, a Hivatal tevékenységéről*” című előterjesztést megtárgyalta, és a tájékoztatót az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

Dr. Károlyi Ákos jegyző

**Határidő:** 2023. január 26.

**Bokányi Adrienn, a bizottság elnöke:** Következik a 12. sz. napirendi pontunk tárgyalása.

**12./ Javaslat ingatlanokkal kapcsolatos döntések meghozatalára** */SAJÁT/*

**Előadó:** Nagyné Dr. Gats Andrea, a Jogi és Képviselői Osztály vezetője

**Bokányi Adrienn, a bizottság elnöke:** Hozzászólásra jelentkezőt ismét nem látok. A napirendi pont feletti vitát lezárom. Egy határozati javaslatunk van. Kérném, hogy erről most szavazzunk.

*A szavazásnál 8 fő bizottsági tag volt jelen.*

*A Bizottság 6 igen szavazattal, 2 tartózkodással a javaslatot elfogadta, és az alábbi határozatot hozta:*

**15/2023. (I. 23.) GJB. számú határozat**

A Gazdasági és Jogi Bizottság Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 11. § b) pontjában kapott felhatalmazás alapján a szombathelyi 6021/A/8 hrsz.-ú, Petőfi Sándor u. 8. szám alatt található ingatlan 1. sz. melléklet szerinti helyiségeinek ingyenes használatát engedélyezi a Vas Megyei Polgárőr Szervezetek Szövetsége, valamint a Magyar Labdarúgó Szövetség Vas Megyei Igazgatósága részére 2023. február 1. napjától 2023. július 31. napjáig terjedő határozott időtartamra a szervezetek alapdokumentumaiban meghatározott közfeladatok ellátásának, valamint működésének elősegítése céljából az alábbiak szerint:

* a Vas Megyei Polgárőr Szervezetek Szövetsége a „Polgárőr” megjelöléssel feltüntetett helyiségeket használja (összesen 49,63 m2 alapterület),
* a Magyar Labdarúgó Szövetség Vas Megyei Igazgatósága az „MLSZ” megjelöléssel feltüntetett helyiségeket használja,
* az alaprajzon „közös” megjelöléssel feltüntetett közlekedő és kiszolgálóhelyiségeket a két szervezet közösen használja,
* a használattal felmerülő közüzemi és egyéb díjak megfizetése a szervezetek kötelezettsége.

A Bizottság felhatalmazza a kezelő SZOVA Nonprofit Zrt.-t, hogy a Vas Megyei Polgárőr Szervezetek Szövetségével, valamint a Magyar Labdarúgó Szövetség Vas Megyei Igazgatóságával az ingyenes használati megállapodásokat megkösse.

**Felelős:** Dr. Nemény András polgármester

Dr. Horváth Attila alpolgármester

Bokányi Adrienn, a Gazdasági és Jogi Bizottság elnöke

(végrehajtásért:

Nagyné dr. Gats Andrea, a Jogi és Képviselői Osztály vezetője

Kovács Cecília, a SZOVA Nonprofit Zrt. vezetője)

**Határidő:** azonnal

**Bokányi Adrienn, a bizottság elnöke:** Ezzel a nyílt ülésünk végére értünk 15:24 perckor. Arra kérném a bizottsági tagtársakat, hogy ne menjenek sehová, mivel ilyen gyorsak vagyunk, ezért kérném, hogy szünet nélkül folytassuk a zárt üléssel.

Szombathely, 2023. január 30.

**(: Tóth Kálmán :) (: Bokányi Adrienn :)**

a bizottság tagja a bizottság elnöke

(Aláírva: ) (Aláírva: )